**Ministru kabineta noteikumu projekta "Grozījumi Ministru kabineta** **2011. gada 11. oktobra noteikumos Nr. 783** **"Noteikumi par maza apmēra prasībā izmantojamām veidlapām"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018. gada 15. janvārī stājās spēkā grozījumi Civilprocesa likumā, ar kuriem termins "lietas par maza apmēra prasībām" aizstāts ar terminu "vienkāršotās procedūras lietas".Civilprocesa likuma pārejas noteikumu 134. punkts noteic, ka līdz šā likuma 250.20 panta pirmajā daļā un 250.23 panta pirmajā daļā minēto Ministru kabineta noteikumu spēkā stāšanās dienai, bet ne ilgāk kā līdz 2018. gada 1. jūlijam ir piemērojami Ministru kabineta 2011. gada 11. oktobra noteikumi Nr. 783 "Noteikumi par maza apmēra prasībā izmantojamām veidlapām", ņemot vērā šajos pantos izdarītos grozījumus, ar kuriem termins "lietas par maza apmēra prasībām" tiek aizstāts ar terminu "vienkāršotās procedūras lietas".Nepieciešams veikt tehniskus grozījumus veidlapās, lai to saturs atbilstu aktuālajām Civilprocesa likuma 128. un 250.23 panta redakcijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Civilprocesa likuma 250.20 panta pirmā daļa noteic, ka prasības pieteikums vienkāršotajā procedūrā noformējams atbilstoši Ministru kabineta apstiprinātajam paraugam. Savukārt Civilprocesa likuma 250.23 panta pirmā daļa noteic, ka paskaidrojumi par prasības pieteikumu vienkāršotajā procedūrā noformējami atbilstoši Ministru kabineta apstiprinātajam paraugam.Šobrīd prasības pieteikums un paskaidrojumi par prasības pieteikumu vienkāršotajā procedūrā noformējami atbilstoši Ministru kabineta 2011. gada 11. oktobra noteikumiem Nr. 783 "Noteikumi par maza apmēra prasībā izmantojamām veidlapām".Ņemot vērā Civilprocesa likuma 250.20 panta pirmajā daļā un 250.23 panta pirmajā daļā doto deleģējumu, nepieciešams izstrādāt grozījumus Ministru kabineta 2011. gada 11. oktobra noteikumos Nr. 783 "Noteikumi par maza apmēra prasībā izmantojamām veidlapām", aizstājot terminu "maza apmēra prasība" ar terminu "vienkāršotā procedūra".Terminoloģija "lietas par maza apmēra prasībām" sākotnēji tika ieviesta Civilprocesa likumā lielā mērā, iedvesmojoties no Eiropas Savienības ietvaros izstrādātās Eiropas Parlamenta un Padomes 2007. gada 11. jūlija regulas (EK) Nr. 861/2007, ar ko izveido Eiropas procedūru maza apmēra prasībām, terminoloģijas. Tomēr, analizējot ekonomisko situāciju un iedzīvotāju maksātspēju Latvijā, tika secināts, ka jau pirms minētajiem grozījumiem Civilprocesa likumā pastāvošais "maza apmēra prasības" summas slieksnis (2100 *euro*) neatbilda tā nosaukumam. Tādēļ Civilprocesa likumā tika izdarīti grozījumi 133. panta pirmās daļas 3. punktā, 250.18, 250.19, 250.20, 250.21, 250.23 un 440.1 pantā, aizstājot terminu "maza apmēra prasības lietas" ar terminu "vienkāršotās procedūras lietas", kā arī tika paaugstināts summas slieksnis, nosakot, ka vienkāršotās procedūras lietu tiesnesis ierosina uz rakstveida prasības pieteikuma pamata, ja galvenais parāds vai – prasībā par uzturlīdzekļu piedziņu – maksājumu kopsumma prasības iesniegšanas dienā nepārsniedz 2500 *euro*.Jāmin, ka arī citās Eiropas valstīs analogas procedūras tiek sauktas par vienkāršotajām procedūrām, to nosaukumā netiek lietots termins "mazs apmērs".Ministru kabineta noteikumu projekta "Grozījumi Ministru kabineta 2011. gada 11. oktobra noteikumos Nr. 783 "Noteikumi par maza apmēra prasībā izmantojamām veidlapām"" mērķis ir apstiprināt grozījumus veidlapās, ņemot vērā Civilprocesa likuma 250.20 panta pirmajā daļā un 250.23 panta pirmajā daļā ietverto deleģējumu, kā arī Civilprocesa likuma pārejas noteikumu 134. punktu.Pēc iniciatīvas, kas nākusi no vispārējās jurisdikcijas tiesām, papildus nepieciešams veikt tehniskus grozījumus veidlapās atbilstoši aktuālajām Civilprocesa likuma 128. un 250.23 panta redakcijām.Šobrīd praksē pastāv problēmas ar to, ka esošās veidlapas neatbilst šī brīža Civilprocesa likuma aktuālajām redakcijām, kas regulē to, kas prasītājam prasības pieteikumā būtu jānorāda un to, kas atbildējam jānorāda paskaidrojumā par prasības pieteikumu. Nereti tiesām prasības pieteikums jāatstāj bez virzības, jo tajā nav visu Civilprocesa likuma [128. panta](https://likumi.lv/doc.php?id=50500#p128) otrajā vai ceturtajā daļā noteikto rekvizītu, tādējādi nelietderīgi patērējot gan tiesas, gan privātpersonu laiku un resursus. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz jebkuru sabiedrības locekli, kas sniegs tiesā prasības pieteikumu vai paskaidrojumus uz prasības pieteikumu vienkāršotās procedūras kārtībā. |
| 2. | Tiesiskā regulējuma ietekme uz tautsaimniecību un administratīvo slogu | No noteikumu projekta un Civilprocesa likuma izriet, ka līdz šim pastāvošā kārtība pieteikuma iesniegšanā vienkāršotajā procedūrā nemainās, izmaiņas ir tehniskas, proti, mainīta tikai terminoloģija, kā arī veidlapas precizētas atbilstoši aktuālajām Civilprocesa likuma 128. un 250.23 panta redakcijām. |
| 3. | Administratīvo izmaksu monetārs novērtējums | Noteikumu projekts neradīs jaunas administratīvās izmaksas ne fiziskām personām, ne juridiskām personām, ne valsts pārvaldes institūcijām. |
| 4. | Atbilstības izmaksu monetārs novērtējums | Noteikumu projekts neradīs atbilstības izmaksas ne fiziskām personām, ne juridiskām personām. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts nerada ietekmi uz valsts vai pašvaldības budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu sabiedrība netika informēta, tomēr sabiedrība tika informēta par veiktajiem grozījumiem Civilprocesa likumā un to virzību. Par attiecīgajiem grozījumiem Civilprocesa likumā tika diskutēts ar tieslietu ministra rīkojumu izveidotajā pastāvīgajā darba grupā Civilprocesa likuma grozījumu izstrādei, kurā tika pausts atbalsts "maza apmēra prasības lietu" pārdēvēšanai par "vienkāršotās procedūras lietām".Civilprocesa likums, kas satur deleģējumu Ministru kabinetam, ir publiski pieejams oficiālajā izdevumā "Latvijas Vēstnesis". |
| 2. | Sabiedrības līdzdalība projekta izstrādē | Noteikumu projekta izstrādē sabiedrības līdzdalību nebija nepieciešams nodrošināt.  |
| 3. | Sabiedrības līdzdalības rezultāti | Noteikumu projekta izstrādē sabiedrības līdzdalību nebija nepieciešams nodrošināt. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vispārējās jurisdikcijas tiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts būtiski neietekmē vispārējās jurisdikcijas tiesas funkcijas, jo veidlapas tiek izmantotas jau šobrīd un grozījumi attiecas tikai uz terminoloģijas maiņu, kā arī veidlapas precizētas atbilstoši aktuālajām Civilprocesa likuma 128. un 250.23 panta redakcijām.Noteikumu projekta izpildes rezultātā nav nepieciešams veidot jaunas institūcijas.Noteikumu projekta izpildes rezultātā nav plānots likvidēt kādu esošu institūciju.Noteikumu projekta izpildes rezultātā nav plānots reorganizēt esošu institūciju vai arī apvienot esošas institūcijas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Vaļte 67036843

Linda.Valte@tm.gov.lv